ਨਵੀਆਂ ਅਪਾਇੰਟਮੇਂਟਾਂ ਬਾਰੇ

ਸਪੇਸ਼ਲਿਸਟ ਕਲੀਨਿਕਾਂ ਕੀ ਹੁੰਦੀਆਂ ਹਨ?

ਸਪੇਸ਼ਲਿਸਟ ਕਲੀਨਿਕਾਂ ਉਹ ਮੈਡੀਕਲ ਕਲੀਨਿਕਾਂ ਹੁੰਦੀਆਂ ਹਨ ਜਿੱਥੇ ਤੁਸੀਂ ਕਿਸੇ ਖਾਸ ਸਿਹਤ ਸਮੱਸਿਆ ਬਾਰੇ ਸਪੇਸ਼ਲਿਸਟ ਡਾਕਟਰਾਂ, ਅਲਾਇਡ ਹੈਲਥ ਪੇਸ਼ੇਵਰਾਂ ਜਾਂ ਨਰਸਾਂ ਨਾਲ ਮੁਲਾਕਾਤ ਕਰ ਸਕਦੇ ਹੋ। ਸਪੇਸ਼ਲਿਸਟ ਨਾਲ ਮਿਲਣ ਲਈ ਤੁਹਾਨੂੰ ਤੁਹਾਡੇ ਜਨਰਲ ਪ੍ਰੇਕਟਿਸ਼ਨਰ (ਜੀ.ਪੀ.) ਜਾਂ ਪਰਿਵਾਰਕ ਡਾਕਟਰ ਜਾਂ ਹੋਰ ਸਿਹਤ ਦੇਖਭਾਲ ਕਰਮਚਾਰੀਆਂ ਤੋਂ ਰੇਫਰਲ ਦੀ ਲੋੜ ਹੁੰਦੀ ਹੈ। ਸਪੇਸ਼ਲਿਸਟ ਕਲੀਨਿਕਾਂ ਨੂੰ ‘ਆਉਟਪੇਸ਼ੇਂਟਸ’ ਕਲੀਨਿਕ ਵੀ ਕਿਹਾ ਜਾਂਦਾ ਹੈ।

**ਕਲੀਨਿਕਾਂ ਦੀ ਅਪਾਇੰਟਮੇਂਟ ਵਿੱਚ ਕੀ ਹੁੰਦਾ ਹੈ?**

ਪੇਸ਼ਲਿਸਟ ਡਾਕਟਰ, ਅਲਾਇਡ ਹੈਲਥ ਪੇਸ਼ੇਵਰ ਜਾਂ ਨਰਸ ਤੁਹਾਡੀ ਸਿਹਤ ਬਾਰੇ ਤੁਹਾਡੇ ਨਾਲ ਗੱਲਬਾਤ ਕਰਣਗੇ। ਕਦੇ-ਕਦਾਈ ਦੋ ਜਾਂ ਤਿੰਨ ਸਿਹਤ ਪੇਸ਼ੇਵਰ ਤੁਹਾਡੇ ਨਾਲ ਗੱਲਬਾਤ ਕਰ ਸਕਦੇ ਹਨ। ਉਹ ਤੁਹਾਡੇ ਲਈ ਟੈਸਟਾਂ ਜਾਂ ਹੋਰ ਇਲਾਜਾਂ ਦੀ ਵਿਵਸਥਾ ਕਰ ਸਕਦੇ ਹਨ। ਜਦੋਂ ਤਕ ਅਸੀਂ ਤੁਹਾਨੂੰ ਕੁੱਝ ਹੋਰ ਨਾ ਕਹਿਏ, ਤਦੋਂ ਤਕ ਤੁਸੀਂ ਆਪਣੀ ਅਪਾਇੰਟਮੇਂਟ ਤੋਂ ਪਹਿਲਾਂ ਖਾਣ ਅਤੇ ਪੀਣ ਵਾਲੇ ਪਦਾਰਥਾਂ ਦਾ ਸੇਵਨ ਕਰ ਸਕਦੇ ਹੋ।

ਜੇਕਰ ਮੈਂ ਆਪਣੀ ਅਪਾਇੰਟਮੇਂਟ ਵਿੱਚ ਭਾਗ ਨਹੀਂ ਲੈ ਸਕਦਾ, ਤਾਂ ਕੀ ਹੋਵੇਗਾ?

ਜੇਕਰ ਤੁਸੀਂ ਆਪਣੀ ਅਪਾਇੰਟਮੇਂਟ ਵਿੱਚ ਭਾਗ ਨਹੀਂ ਲੈ ਸਕਦੇ ਹੋ, ਤਾਂ ਕ੍ਰਿਪਾ ਕਰਕੇ ਜਿੰਨੀ ਛੇਤੀ ਹੋ ਸਕੇ, ਸਾਨੂੰ ਦੱਸੋ। ਤੁਸੀਂ ਰੱਦ ਕਰਨ ਜਾਂ ਨਵੀਂ ਅਪਾਇੰਟਮੇਂਟ ਲਈ ਸਮਾਂ ਬਣਨ ਲਈ ਸਾਡੇ ਨਾਲ ਸੰਪਰਕ ਕਰ ਸਕਦੇ ਹੋ। ਅਸੀਂ ਤੁਹਾਡੀ ਅਪਾਇੰਟਮੇਂਟ ਦਾ ਸਮਾਂ ਕਿਸੇ ਦੂਜੇ ਵਿਅਕਤੀ ਨੂੰ ਦੇ ਸਕਦੇ ਹਾਂ, ਜੋ ਉਸ ਸਮੇਂ ਆਉਣ ਵਿੱਚ ਸਮਰਥ ਹੋਵੇ।

ਇਸਨਾਲ ਸਾਨੂੰ ਸਾਰੇ ਲੋਕਾਂ ਲਈ ਉਡੀਕ ਦੇ ਸਮੇਂ ਨੂੰ ਘੱਟ ਕਰਨ ਵਿੱਚ ਮਦਦ ਮਿਲਦੀ ਹੈ। ਜੇਕਰ ਤੁਸੀਂ 2 ਅਪਾਇੰਟਮੇਂਟਾਂ ਵਿੱਚ ਭਾਗ ਨਹੀਂ ਲੈਂਦੇ ਹੋ ਅਤੇ ਸਾਨੂੰ ਇਸ ਬਾਰੇ ਪਹਿਲਾਂ ਤੋਂ ਨਹੀਂ ਦੱਸਦੇ ਹੋ, ਤਾਂ ਤੁਹਾਨੂੰ ਅੱਗੇ ਫਿਰ ਅਪਾਇੰਟਮੇਂਟ ਨਹੀਂ ਦਿੱਤੀ ਜਾਵੇਗੀ। ਤੁਹਾਨੂੰ ਇੱਕ ਨਵੇਂ ਰੇਫਰਲ ਦੀ ਲੋੜ ਹੋਵੇਗੀ।

ਮੈਂ ਆਪਣੀ ਅਪਾਇੰਟਮੇਂਟ ਲਈ ਤਿਆਰੀ ਕਿਵੇਂ ਕਰ ਸਕਦਾ ਹਾਂ?

ਤੁਸੀਂ ਆਪਣੇ ਸਪੇਸ਼ਲਿਸਟ ਤੋਂ ਜੋ ਵੀ ਸਵਾਲ ਪੁੱਛਣਾ ਚਾਹੁੰਦੇ ਹੋ, ਉਹ ਲਿੱਖ ਸਕਦੇ ਹੋ। ਤੁਸੀਂ ਆਪਣੀ ਅਪਾਇੰਟਮੇਂਟ ਵਿੱਚ ਆਪਣੇ ਪਰਿਵਾਰ ਦੇ ਕਿਸੇ ਸਦੱਸ ਜਾਂ ਦੋਸਤ ਨੂੰ ਵੀ ਨਾਲ ਲਿਆ ਸਕਦੇ ਹੋ। ਕ੍ਰਿਪਾ ਕਰਕੇ ਆਪਣੇ ਅਪਾਇੰਟਮੇਂਟ ਦੇ ਦਿਨ ਤਿਆਰੀ ਕਰਕੇ ਆਓ। ਆਪਣੀਆਂ ਦਵਾਈਆਂ, ਸੰਬੰਧਿਤ ਟੈਸਟ ਦੇ ਨਤੀਜੇ ਅਤੇ ਸਕੈਨ, ਅਤੇ ਆਪਣੇ ਜੀ.ਪੀ. ਦਾ ਨਾਮ ਅਤੇ ਪਤਾ ਲਿਆਓ।

ਜੇਕਰ ਮੈਨੂੰ ਅਤਿਰਿਕਾ ਸਹਾਇਤਾ ਦੀ ਲੋੜ ਹੋਵੇ ਤਾਂ ਕੀ ਹੁੰਦਾ ਹੈ?

ਕ੍ਰਿਪਾ ਕਰਕੇ ਸਾਨੂੰ ਦੱਸੋ ਜੇਕਰ

* ਤੁਸੀਂ ਅਪਾਹਜ ਹੋ
* ਤੁਹਾਨੂੰ ਦੋਭਾਸ਼ੀਏ ਜਾਂ ਕਿਸੇ ਹੋਰ ਸਭਿਆਚਾਰਕ ਸਹਾਇਤਾ ਦੀ ਲੋੜ ਹੈ
* ਤੁਹਾਨੂੰ ਆਵਾਜਾਈ ਵਿੱਚ ਸਹਾਇਤਾ ਦੀ ਲੋੜ ਹੈ।

ਜੇਕਰ ਮੈਨੂੰ ਦੋਭਾਸ਼ੀਏ ਦੀ ਲੋੜ ਹੋਵੇ, ਤਾਂ ਕੀ ਹੋਵੇਗਾ?

ਜੇਕਰ ਤੁਹਾਨੂੰ ਦੋਭਾਸ਼ੀਏ ਦੀ ਲੋੜ ਹੈ, ਤਾਂ ਕ੍ਰਿਪਾ ਕਰਕੇ ਸਾਨੂੰ ਦੱਸੋ ਅਤੇ ਅਸੀਂ ਤੁਹਾਡੀ ਅਪਾਇੰਟਮੇਂਟ ਵਿੱਚ ਦੋਭਾਸ਼ੀਆ ਉਪਲਬਧ ਕਰਾ ਸਕਦੇ ਹਾਂ। ਕਦੇ-ਕਦਾਈ ਤੁਹਾਨੂੰ ਟੈਲੀਫੋਨ ਦੋਭਾਸ਼ੀਏ ਦੀ ਵਰਤੋਂ ਕਰਨੀ ਪੈ ਸਕਦੀ ਹੈ। ਜੇਕਰ ਤੁਹਾਡੇ ਕੋਲ ਵਰਤਮਾਨ ਮੈਡੀਕੇਅਰ (Medicare) ਕਾਰਡ ਹੈ, ਤਾਂ ਇਸਦੇ ਲਈ ਕੋਈ ਫੀਸ ਨਹੀਂ ਦੇਣੀ ਪਵੇਗੀ।

ਕੀ ਮੈਨੂੰ ਆਪਣੀ ਅਪਾਇੰਟਮੇਂਟ ਲਈ ਭੁਗਤਾਨ ਕਰਨਾ ਪਵੇਗਾ?

ਜਿੰਨ੍ਹਾਂ ਮਰੀਜ਼ਾਂ ਕੋਲ ਵਰਤਮਾਨ ਵਿੱਚ ਮੈਡੀਕੇਅਰ ਕਾਰਡ ਹੈ, ਉਨ੍ਹਾਂ ਨੂੰ ਫੀਸ ਦੇਣ ਦੀ ਲੋੜ ਨਹੀਂ ਹੋਵੇਗੀ। ਜੇਕਰ ਤੁਹਾਡੇ ਕੋਲ ਮੈਡੀਕੇਅਰ ਕਾਰਡ ਨਹੀਂ ਹੈ ਜਾਂ ਤੁਸੀਂ ਇੱਕ ਵਿਦੇਸ਼ੀ ਵਿਜ਼ਿਟਰ ਹੋ, ਤਾਂ ਕ੍ਰਿਪਾ ਕਰਕੇ ਸਾਨੂੰ ਦੱਸੋ ਕਿਉਂਕਿ ਤੁਹਾਨੂੰ ਆਪਣੀ ਅਪਾਇੰਟਮੇਂਟ ਲਈ ਫੀਸ ਦੇਣ ਦੀ ਲੋੜ ਹੋਵੇਗੀ।

ਮੇਰੀ ਅਪਾਇੰਟਮੇਂਟ ਬਾਅਦ ਕੀ ਹੋਵੇਗਾ?

ਜੇਕਰ ਫਿਰ ਤੋਂ ਮਿਲਣ ਦੀ ਲੋੜ ਹੋਵੇਗੀ, ਤਾਂ ਸਪੇਸ਼ਲਿਸਟ ਤੁਹਾਨੂੰ ਇਸ ਬਾਰੇ ਵਿੱਚ ਦੱਸਣਗੇ। ਉਹ ਤੁਹਾਡੇ ਨਾਲ ਇਸ ਬਾਰੇ ਵਿੱਚ ਗੱਲ ਕਰਣਗੇ ਕਿ ਅੱਗੇ ਕੀ ਹੋਵੇਗਾ ਅਤੇ ਤੁਹਾਨੂੰ ਕੀ ਕਰਨ ਦੀ ਲੋੜ ਹੈ।

ਅਸੀਂ ਤੁਹਾਡੇ ਜੀ.ਪੀ. ਅਤੇ ਤੁਹਾਡੀ ਦੇਖਰੇਖ ਵਿੱਚ ਸ਼ਾਮਿਲ ਹੋਰ ਸਿਹਤ ਪੇਸ਼ੇਵਰਾਂ ਨਾਲ

ਤੁਹਾਡੀ ਦੇਖਰੇਖ ਨਾਲ ਸੰਬੰਧਿਤ ਜਾਣਕਾਰੀ ਸਾਂਝੀ ਕਰਾਂਗੇ।

.